Antanas Garbauskas

Antanas GARBAUSKAS (naskiĝis la  en Skapiškis, distrikto Kupiškis, mortis la  en Vilnius, enterigita en Antakalnis-tombejo) estis artisto vitralisto, restaŭristo, pedagogo kaj esperantisto.

Vivo
En 1958 finis Vilnan Instituton pri Belarto, oficis kiel direktoro de Vilna Arta Infanlernejo (1958-1960), estris belartan fakon en Nacia Čiurlionis-Artlernejo (1960-1993)  kaj de 1960 en ĝi instruis. Li iniciatis fondon de restaŭrada vitral-metiejo (1971), la unua en Litovio. Ĝis 1980 li laboris ĉi tie kiel restaŭristo. 

A. Garbauskas rekreis vitralojn por preĝejo de St. Johanoj (1970-1979) kaj  preĝejo de Ĉiuj sanktuloj en Vilno, por katolika preĝejo, Ermitaĵo en Peterburgo. Li kreis maldikvitrajn  kaj dikvitrajn vitralojn por internoj de preĝejoj en Litovio kaj eksterlande kaj por internoj de sociaj konstruaĵoj. Li kreis ankaŭ etformajn vitralajn miniaturojn, de 1957 partoprenis en litovaj kaj eksterlandaj ekspozicioj.

Esperantista agado
Esperanton A. Garbauskas memlernis en 1956. Lia diploma laboro vitralo Esperanto–amiko de paco estis prezentita en la 6-a Monda Festivalo de Junularo kaj Studentaro en Moskvo 1957. Li ilustris Esperanto-lernolibron Ipolitas Cieška, Juozas Petrulis, Esperanto kalbos vadovėlis / Lernolibro de Esperanto (1959) de Ipolitas Cieška kaj Juozas Petrulis, pentris multajn ilustraĵojn kaj afiŝojn pri Esperanto, ornamis Esperanto-ekspoziciojn per konvenaj bildoj kaj desegnaĵoj.Litova Stelo, n-ro 4, 1997, p. 26

Distingoj
 Unuagrada Medalo de Ordeno de Litova Grandduko GediminasNeringa Markauskaitė, Visuotinė lietuvių enciklopedija, sesa volumo, Vilnius: Mokslo ir enciklopedijų leidybos institutas, 2004. sesa volumo: Fau-Goris. 416 paĝoj

Verkoj
 Al luma estonteco (Nacia Biblioteko de Martynas Mažvydas, 1963)
 Sanktuloj (preĝejo en Rietavas, 1973)
 Evangelistoj (preĝejo en Inturkė,  1977)
 Vitraloj en muzeo de Kristijonas Donelaitis, Tolminkiemis, (1979)
 La Jaro (laŭ libro de Kristijonas Donelaitis, Muzeo de Maironis pri Litova Literaturo, Kaunas, 1985)
 Florado (preĝejo en Uliūnai, 1987)
 Litovio de krucoj (preĝejo de Sankta Anna en Vilnius, 1988)
 Vitraloj en kapelo de gimnazio La 16a de Februaro en Hüttenfeld (1993)
 Sankta Familio (preĝejo en Sintautai, 1995)
 Resurekto (preĝejo Sintautai, 1995)

Referencoj

Kategorio:Litovaj esperantistoj